**БОЛАШАҚ БИОЛОГ МАМАНДАРЫНЫҢ АСТЫҚ ТҰҚЫМДАСТАРЫН ЗАҚЫМДАЙТЫН САҢЫРАУҚҰЛАҚТАРДЫ ЗЕРТТЕУ ІС-ӘРЕКЕТІН ҚАЛЫПТАСТЫРУ**

Хамитова Н.

ал-Фараби атындағы Қазақ Ұлттық Университеті

nazgulyah@gmail.com

Жоғары білім беру сапасын дамытудың жаңа тұжырымдамасы қазіргі таңда болашақ мамандарды дайындау олардың іскерлігін қалыптастыру ғана емес, сонымен бірге өздігінен білімін жетілдіру қабілеттерін дамыту, өз бетімен әрекет етуі мен шешім қабылдай алуын, өзінің іс-әрекеттері мен мінез-құлқына, өзіне жауапкершілікпен қарауын қалыптастыру қажеттігін талап етеді.

Білім алушыларға тиянақты да, сапалы білім беру ізденіс арқылы, білім алушылардың пәнге деген құштарлығы мен қызығушылығы арқылы жүзеге асады. Ғылыми жұмыс орындау барысында білім алушылардың бойында ізденіс әрекетін ұйымдастыру, мәселені тану және оны шеше білу дағдысын қалыптастыру жүзеге асады. Осы мақсаттарды ескере отырып сабақта жаңашылдық әдістерді пайдалану арқылы білім алушыларды өздігінен ізденуге, зерттеушілік негізінде алған білімдері мен білігін жаңа материалдармен ұштастыра білуге дағдыландыру көзделді.

Педагогикалық эксперимент 2017-2019 жылдар аралығында әл-Фараби атындағы қазақ ұлттық университетінде 5B011300-Биология мамандығының 2 курс студенттерінің қатысуымен жүргізілді. Педагогикалық экпериментке қатыстырылған студенттер бақылау және эксперимент тобы болып бөлінді.

Педагогикалық эксперимент 3 кезеңнен тұрды: анықтау, қалыптастыру және нәтижені қорытындылау немесе бақылау кезеңі. Әрбір кезеңдегі зерттеу проблемасы бойынша теориялық қорытындылары тәжірибелік - эксперименттік тұрғыдан тексеріліп отырды және алынғaн нәтижeлepдi caлыcтыpу, тaлдaу жәнe қopытындылaу болашақ биолог мұғалімдердің зерттеушілік іс - әрекетін қалыптастырудың бастапқы дeңгeйiн анықтауға мүмкiндiк бepдi.

Зерттеу жұмысының алғашқы кезеңінде екі топтың студенттеріне астық тұқымдастарды зақымдайтын саңырауқұлақтарға қатысты сауалнама жүргізілді. Екінші кезеңде эксперимент тобының білім алушыларын астық тұқымдастарын зақымдайтын саңырауқұлақтарды зерттеу әдістерімен таныстырып, зерттеушілік біліктіліктері қалыптастырылды. Үшінші кезеңде педагогикалық эксперимент нәтижесін анықтау мақсатында білім алушылардан қайтара сауалнама алынды.

Эксперименттік топтың студенттері биологиялық білімін беруде студенттердің зерттеушілік және біліктілігін қалыптастыру мақсатында жүргізілген педагогикалық эксперимент бойынша келесі нәтижелерге қол жеткізілді. Анықтау эксперимент басында 42,87% көрсетсе, қалыптастыру экспериментінің соңында 85,9% көрсетті. Орта деңгейлер эксперимент басында 20,83% құраса, 13,75% көрсетті. Төмен деңгейлер 36,3%-ға тең болса, қалыптастыру кезеңінің соңында 0,4% көрсетті.

Инновациялық әдістер мен технологияларды қолданып өтілген сабақнәтижесінде білімгерлердің қоймадағы астықтарды зақымдайтын саңырауқұлақтар туралы, яғни олардың биологиясы, экологиясы, пайдасы мен зияны, зиянды түрлерімен ұүресу шаралары және тағы басқа білімдерінің молайғанын көрдік. Сонымен қатар, жүргізілген сабақ барысында заманауи, инновациялық әдістермен танысып, сабаққа, оқу материалына деген ынтасының артқаны байқалды.

Болашақ биологтарды ізденушілікке баули отырып, ғылым мен техниканың жетістігіне сәйкес білімге, ғылымға жетелеу арқылы зерттеушілік біліктерін қалыптастыру өзекті мәселе.

*Ғылыми жетекші: Доктор PhD Абдрасулова Ж.Т.*